Diari Oficial de la Generalitat Valenciana


Sumari del DOGV 9474, del 21-11-2022 (2022/10940)

RESOLUCIÓ de 15 de novembre de 2022, de la Direcció General d'Innovació Ecològica en la Construcció, de concessió de subvencions destinades a projectes, obres i investigació aplicada i desenvolupament de producte d'impuls a la transició ecològica i innovació en l'entorn construït. «Pla IRTA d'Impuls a la Innovació i Recerca aplicada per a la Transició ecològica en l'Arquitectura».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10211


Data del document
:   15-11-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 15 de novembre de 2022, de la Direcció General d'Innovació Ecològica en la Construcció, de concessió de subvencions destinades a projectes, obres i investigació aplicada i desenvolupament de producte d'impuls a la transició ecològica i innovació en l'entorn construït. «Pla IRTA d'Impuls a la Innovació i Recerca aplicada per a la Transició ecològica en l'Arquitectura». [2022/10322]  
Per Resolució de 25 de maig de 2022, de la Direcció General d'Innovació Ecològica en la Construcció (DOGV 9354, 03.06.20347), es convoquen per al 2022 les subvencions a projectes, obres i investigació aplicada i desenvolupament de producte, d'impuls a la transició ecològica i innovació en l'entorn construït. «Pla IRTA d'Impuls a la Innovació i Recerca aplicada per a la Transició Ecològica en l'Arquitectura».  
  
Consta acreditat que existeix prou consignació pressupostària en l'aplicació 37.05.84.089.02.0, de la línia S1719000, «Foment de pràctiques innovadores mitjançant projectes pilot», del capítol VII del pressupost de la Generalitat per a 2022.  
Finalitzat el termini de presentació de sol·licituds, acompanyades de la corresponent documentació, es reuneix l'òrgan de valoració previst en la base deu de l'Ordre 6/2020, de 24 de setembre, de la Vicepresidència Segona i Conselleria d'Habitatge i Arquitectura Bioclimàtica (DOGV 8915, 29.09.2020), per la qual s'aproven les bases reguladores de subvencions a projectes, obres i investigació aplicada i desenvolupament de producte, d'impuls a la transició ecològica i innovació en l'entorn construït. Pla IRTA d'Impuls a la Innovació i Recerca aplicada per a la Transició Ecològica en l'Arquitectura, i es fa la valoració de les sol·licituds conforme als criteris d'atorgament, selecció i valoració previstos en la base deu de la citada ordre, i a l'emissió de l'informe en el qual es concreta el resultat de la valoració, d'acord amb l'article 164, apartat f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Vist l'informe de l'òrgan de valoració en el qual es concreten els resultats de l'avaluació de les sol·licituds, l'informe de l'òrgan instructor, de data 20 d'octubre de 2022, en el qual es constata que de la informació que obra en el seu poder es desprén que les persones beneficiàries compleixen tots els requisits i amb les condicions administratives i tècniques establides en les bases reguladores per a accedir a les subvencions, així com la proposta definitiva de resolució, i tenint en compte tot el que antecedeix, en compliment del preceptuat en l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència segona i Conselleria d'Habitatge i Arquitectura Bioclimàtica, i d'acord amb el Decret 105/2019, de 5 de juliol, del Consell, resolc:  
  
  
Primer  
Concedir les subvencions per l'import total de 1.040.895,06 euros amb càrrec a la línia de subvenció S1719000, del capítol VII, del programa 431.60 d'ajudes a projectes i obres d'impuls a la transició ecològica i innovació en l'entorn construït, del pressupost de la Generalitat per a 2022, o el seu equivalent en els exercicis subsegüents 2023 i 2024, als 55 sol·licitants que s'assenyalen en l'annex I, amb el resum següent del desglossament de l'import total de les ajudes concedides:  
  
  
Ajudes corresponents a la Resolució Import (en ?)  
7339 345.642,81  
0238 615.757,41  
6680 565.973,84  
Import Total 1.040.895,06  
  
  
Segon  
Desestimar les sol·licituds que s'assenyalen en l'annex II pels motius que s'especifiquen en cada cas.  
  
Tercer  
La publicació d'aquesta resolució en el Diari Oficial de la Generalitat Valenciana tindrà els efectes de notificació, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat Valenciana.  
  
Quart  
Conforme al que s'estableix en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, qualsevol persona jurídica privada que perceba, durant el període d'un any, ajudes de l'administració autonòmica per import superior a 10.000 euros, haurà de donar-ne l'adequada publicitat, indicant almenys l'entitat pública concedent, l'import rebut i la inversió o actuació subvencionada. La difusió d'aquesta informació es realitzarà preferentment a través de les corresponents pàgines web.  
  
Cinqué  
Els beneficiaris d'aquestes subvencions hauran de complir amb les obligacions establides en la base setena de l'Ordre 6/2020, de 24 de setembre.  
  
Sisé  
La no execució de l'actuació completa segons l'avantprojecte, memòria o projecte aportat podrà donar lloc a la pèrdua de la subvenció o la minoració, si fa el cas, de la part proporcional a l'obra executada segons informe del tècnic representant de l'administració, prèvia audiència en tots dos casos de l'interessat.  
  
Seté  
El pagament de les subvencions es farà efectiu una vegada realitzada i justificada l'actuació de conformitat amb la base dotze de l'Ordre 6/2020, de 24 de setembre; l'apartat deu de la Resolució de 25 de maig de 2022; i la Llei 1/2015, de 6 de febrer, d'hisenda pública, sector públic instrumental i subvencions. Així mateix, hauran d'acreditar-se en la justificació l'import, procedència i aplicació dels fons propis o altres subvencions o recursos amb els quals hagen sigut finançades les activitats subvencionades.  
  
Huité  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació. Igualment podrà interposar-se directament recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que es preveu en l'article 46 de la Llei 29/ 1998, de 13 de juliol, reguladora de la jurisdicció contenciosa administrativa.  
  
  
València, 15 de novembre de 2022.- La directora general d'Innovació Ecològica en la Construcció: Núria Matarredona Desantes.